Tallinna linnakonsistoorium

Tallinna linnakonsistoorium oli 1629. aastal asutatud Evangeelse luterliku kiriku Tallinna linnakoguduste haldus- ja kohtulik kirikuvalitsus (konsistoorium).

Reformatsiooni järel oli 17. sajandi alguseks Tallinna linnas välja kujunenud Saksa luterlike linnadele tüüpiline territoriaalkiriku kirikuvalitsus.Lea Kõiv, „Uue vagaduse” otsinguil. Andreas Sandhagen ja ortodoksne luterlus Tallinnas, Tuna, 2013 nr 2, lk 20

Tallinna rae ja vaimulikkonna esindajatest koosneva Tallinna linnakonsistooriumi president oli Eestimaa piiskopLea Kõiv, Tallinna „väike” ajalugu, Tuna, 2011 nr 3, lk 135 ja hiljem üks Tallinna bürgermeistritest ning aseesimees Tallinna superintendent. 

Toompeal asunud Tallinna toomkirik oli allutatud Eestimaa piiskopileKeskaegse Vana Liivimaa piiskopkondade ajalugu, eelk.ee (vaadatud 02.08.2024) ja Tallinna Toompea Kaarli kirik ning kogudused Eestimaa konsistooriumile. 

1686. aasta Rootsi kirikuseadusega kaotati alamkonsistooriumid ja Tallinna linna vaimulikkond allutati 1692. aastast Eestimaa piiskopile ning Tallinna toomkapiitlile. Rootsi 1686. aasta kirikuseaduse täiendusega"Declaration der Kirchen-Ordnung. Königliche Majestäten gnädigste Resolutsion und Erklärung derer von Ritter- und Priesterschaft in Ehstland, durch den Bischof Johann Heinrich Gerthius" Nordische Miscellaneen. 1781 lk. 163–193, muutus Eestimaa territoriaalkirik Rootsi territoriaalkiriku üheks Eestimaa piiskopkonnaks ja sellega liideti ka Tallinn.Andres Andresen, Kõige selgem õiguslik järjepidevus valitses Eestimaa kubermangus.”Ühe baltisaksa ajalookirjutuse paradigma kriitika, Ajalooline Ajakiri, 2013, 1 (143), lk 36

1710. aastal sõlmitud Põhjasõja Harku kapitulatsiooniaktiga, mis tagas Eestimaa rüütelkonnale ja Tallinna linnale kohaliku elukorralduse, õiguste, usundi ja saksa keele, seega Balti erikorra säilimise, taastati uuesti eraldi Tallinna linnakonsistoorium, mille üle teostas järelevalvet Tallinna raad.Kirikuseadus 1832—1932., Eesti Kirik, nr 50, 8. detsember 1932

1832. aastal allutati linnakonsistoorium Venemaa Evangeeliumi Luteriusu Kiriku Peakonsistooriumile Peterburis. Tallinna bürgermeistrite hulgast valitav konsistooriumi ilmalik eesistuja pidi ametisse astumisel saama keskvõimu kinnituse.

Tallinna linnakonsistoorium ja VELK Tallinna konsistoriaalringkond ühendati Tallinna rae likvideerimisega, 1890. aastal VELK Eestimaa konsistoriaalringkonnaga ning neli Tallinna kogudust allutati otse Eestimaa superintendendile kuni Tallinna praostkonna asutamiseni.

 Konsistooriumi juhid 
1571–1582, Thomas Gerstenberg Tallinna linnakonsistooriumi senior (vaimulik juht)
1677–1684, Jakob Helwig, Eestimaa ja Tallinna piiskop ja ka kuningliku Tallinna linnakonsistooriumi eesistuja (president) ja Tallinna Toomkiriku saksa koguduse ülempastor
1743, Jakob Heinrich von Ulrich, Tallinna konsistooriumi eesistujaTallinna konsistoorium (Jacob Ulrich konsistooriumi eesistuja), www.ra.ee (saksa k. Präse, President)
viitsepresident vt. Tallinna superintendentide loend
.. 1775, 1777.., Adrian Heinrich Frese (1715–1779), Tallinna bürgermeister ja  Tallinna linnakonsistooriumi eesistuja
1796–1803 Carl Gottschalk Harpe  (1732–1815), Tallinna justiitsbürgermeister ja  Tallinna linnakonsistooriumi eesistuja
Carl Johann Salemann (1769–1843), 1819–23, 1825–27, 1829–31, 1833–35 ja 1837 rae eesistuja ja Tallinna linnakonsistooriumi eesistuja
Friedrich Georg von Bunge  (1802–1897), 1844–1858 Tallinna bürgermeister, 1847–1854 rae eesistuja ja Tallinna linnakonsistooriumi eesistuja
 1858–1865, Johann Georg Heinrich von Gloy (1792–1865), Tallinna justiitsbürgermeister ja Tallinna linnakonsistooriumi eesistuja
1849–1869, Otto Girgensohn, Tallinna linnakonsistooriumi viitsepresident, Tallinna konsistoriaalringkonna superintendent ja Oleviste koguduse ülempastor
1879– , Robert Weisse (1817–1886), rae eesistuja ja Tallinna linnakonsistooriumi eesistuja

 Vaata ka 
Tallinna konsistooriumi vaimulikud assessorid

 Viited 

 Kirjandus 
Lea Kõiv, Kirikukorraldus ja vaimulik elu rootsiaegses Tallinnas, DISSERTATIONES HISTORIAE UNIVERSITATIS TARTUENSIS 54, 2021

Kategooria:Tallinna ajalugu
Kategooria:Evangeelne kirik Eestis
Kategooria:17. sajand Eestis
Kategooria:Rootsi valitsusaeg Eestis
Kategooria:Venemaa Evangeeliumi Luteriusu Kiriku Peakonsistoorium